**Алмас Серкебаевтың шығармашылық келбеті**

Алмас Ермекұлы Серкебаев  - композитор, пианист, танымал музыкалық әулеттің өкілі, Қазақстанның еңбек сіңірген өнер қайраткері.

А.Е.Серкебаев 1948 жылы 31 наурыз айында Алматы қаласында дүниеге келген. Әкесі Ермек Серкебаев Бекмұхамедұлы үздік музыкант, әнші, СССР халқының әртісі. Болашақ сазгер жастайынан опералық театрдың шығармашылық атмосферасымен, әкесі мен атасының әндерін тыңдап өскен. Сазгер алғаш Күләш Бәйсейітова (1956-1966) атындағы республикалық музыкалық мектептің фортепиано бөлімінде музыкалық білімін алды. 1973 жылы Құрманғазы атындағы Қазақ мемлекеттік консерваториясын сазгер мамандығы бойынша СССР халық әртісі, профессор Ғ.А.Жұбановада бітіреді. Ғ. Жұбанова өзінің естеліктерінде былай жазған: «Показанное Аликом сочинение мне сразу понравилось. Конечно, оно было во многом несовершенно, но мне сразу было ясно, что передо мной – талантливый человек. Это было настоящее природное дарование, в котором все уже просматривалось: экспрессивная мелодика, логика гармонического мышления, интересная фактура, и, самое главное –строгий вкус, без чего нет настоящего композитора»[9-113 шемякина Т из династи……].

Ол консерваторияны аяқтағаннан кейін педагогикалық және музыкалық қоғамдық қызметпен айналысады. 1975 жылдан бастап Алматы музыкалық училищеде сүйемелдеуші және сазгер класы бойынша мұғалім, 1977 жылы Алматы консерваториясының композиция кафедрасының ассистенті, 1982 жылы Қазақстанның композиторлар одағының инспекторы, 1975 жылы Қазақстанның композиторлар одағының басқарма мүшесі, 1985 жылдары шығармашылық жұмыста болады.

Алмас Серкебаев өзінің шығармашылық қызметінде түрлі музыкалық жанрларға көңіл бөледі. Композитордың алғашқы жетістігі 1976 жылы Абай атындағы МОБТ қойылған ірі туындысы «Ақсақ құлан» балеті (либреттосы Т.Ибраева), ол біздің сахнада ғана емес, СССР-дің Үлкен театрында қойылған. Одан кейін хореографиялық суреті «Икар» және рок-опера-балет «Бауырым менің, Маугли» («1980 ж. либреттосы Д.Нақыпов) жазылған. Алғашқы шығармаларына Фортепианоға арналған вариация (1969), Соната (1970), Симфониялық этюдтер (1971), камералық оркестрге арналған сюита «Ақсақ құлан» жатады. Күрделі шығармаларының ішіне сазгердің соңғы емтиханында орындаған шығармасы Фортепиано мен оркестрге арналған концерті, сонымен қатар фортепианомен оркестрге арналған Екінші (1987) және Үшінші концерттерін жатқызуға болады. Серкебаев симфониялық музыканың (бір бөлімді симфония №1 - 1987, Симфония №2 - 1989), камералық оркестрге арналған музыканың («Отырар» 1978ж., «Ресейдегі қазақтар» поэмалары; «Қоңыр ашар» - 1973, «Кербез» - 1978, «Шертпе күй» -1982 күйлері және «Шалқыма» - 1970), фильмдерге арналған музыка «Ресеймен мәңгі», «Демалыс серуендері» (1984), «Манчжуриялық оқиға» (1989), «Күздің ащы түтіні» (1997) авторы болып табылады. «Шоқан Уәлиханов» (1986) деген көркем фильмге музыка жазғаны үшін композитор ҚазССР мемлекеттік сыйлығының лауреаты атағын алады. Сазгердің шығармашылығында дауысқа және камералық оркестрге арналған – халық әні «Қорлан» - 1967, «Өлім туралы баллада» (Р.Рождественскийдің сөзіне) – 1973, сонымен қатар өз заманында танымал болған әндер) арналған музыкалар алады.

1998 жылы Алмас Серкебаев өзінің жанұясымен бірге АҚШ-қа көшеді, бірақ Отанымен байланысын үзбейді. 2005 жылыол «Отандағы концерттер» жобасына белсенді қатысты. Қазақстаннан келген екі ірі тапсырыс - опера «Томирис» және «Тілеп пен Сарықыз» балетінің арқасында композитор өзін толықтай шығармашылық жолына арнайды.

«Тілеп пен Сарықыз» балетінің музыкалық тілі ХХ ғасырдың композициялық техникасымен жазылған. Балетте Алмас Серкебаевтың мәнер ерекшеліктері, өзіндік композиторлық стилі байқалады. Шығарманың музыкасы жаңашыл техникамен жоғары деңгейде жазылған. Ол заманауи ладттық әуендер, додекафониялық он екі дыбыстық жүйе, оркестровканың жаңашыл тембрлік драматургия және т.б.

Балеттің музыкалық композициясы заманауи музыканың мәнерінде жазылған. Серкебаев қазіргі заманға сай композиторлық техника мен қатар күйдің құрылымдарын да пайдаланады. Күрделі драмалық сахналарда еуропалық академиялық музыка мен қатар халық музыканың әр түрлі тәсілдері мол пайдаланып, бір тұтас ерекше музыкалық стильге айналады.

«Тілеп пен Сарықыз» балеті Қазақстан театр өмірінде елеулі оқиғалардың біріне жатады. Оның әйгілі болуы, А. Серкебаевқа тән музыкалық тілінің байлығы, шығармашылық дәрежесінің жоғарылығы. Композитордың шығармасы заманның қарама-қарсы қайшылықтарын, махабаттың нәзік сезімін, музыка тілімен тыңдаушы зердесіне жеткізе отырып, терең идея мен көркемдік мазмұн береді. Тілеп және Сарықыздың махаббаты көркемдік музыка арқылы би мазмұнының шырқау шегіне жеткізілген. Көптеген музыкалық тәсілдердің балет мазмұнын жеткізуде, драматургиялық сын-сипатын ашуында атқаратын рөлі өте маңызды.

Ал, 2010 жылы арнайы Астананың туған күніне арнап бірінші «Астана» атты отандық мюзикл жазады. Мюзиклдің либреттосын жазған Германияда тұратын алматылық пианист Юрий Кудлач жазды. Мюзиклдегі оқиғаның барлығы Астана қаласында өрбитіндіктен осы атауға тоқталған.

Композитор өзінің бір сұхбаттарында «Өз салаңыз бойынша бәсекелестікке қаншалықты қабілеттісіз?» деген сұраққа былай жауап берген:

* «АҚШ-та дыбыс жазу фирмалар әлемге әйгілі композиторлармен ғана келісімшартқа отырады. Ақшаны да соларға ғана құяды. Мәселен, Джон Вильямс «Жұлдызды соғыс», «Гарри Поттер» сияқты фильмдерге ән жазады. Тапсырыс маған да түседі. Алайда оны үлкен жоба, керемет келісімшарт деп қарастыруға болмайды. Америкада композиторлардың қызметі хобби болып саналады. Кіп-кішкентай Массачусетс штатының өзінде 1500-ге жуық композитор бар. Онда кез келген адам екі ән шығарса, сазгер атанады. Ал, Қазақстанда ресми түрде композитор атану үшін ең алдымен консерваторияны тамамдап, кем дегенде екі үлкен туынды туғызу керек. Сонда ғана Композиторлар одағына қабылдауы мүмкін» [8-5 айкын газет3]

Алмас Серкебаевтың сазгерлік стилі өзіндік және жекеленген. Оның музыкасына сыршылдық, философиялық тереңдік тән. Техникалық көзқараспен қарағанда Серкебаевтың шығармалары жоғары кәсіби үлгі болып табылады.

**ПАЙДАЛАНҒАН ӘДЕБИЕТ**

1. Айқын газеті №43 (1467) 2010, 12 наурыз
2. Калымова Г., Еникеева А. «Некоторые особенности современного музыкального театра на примере оперы А. Серкебаева «Томирис»/ /Материалы Международной научно-практической конференции, посвященной 100-летию М.Тулебаева «Мукан Тулебаев и современная музыкальная культура». – Алматы, 2013.
3. Шанкибаева А. Казахская хореография: развитие форм и художественных средств: автореф. дис. . канд. искусствоведения. — Алматы, 2006. — 25 с.
4. Галкина Г. Планета Серкебаевых//Новое поколение, №3, 2006.
5. Шемякина Т. Из династии музыкантов (композитор Алмас Серкебаев) // Родному вузу наш талант: сборник статей, посвященный 60-летию КНК им. Курмангазы. – Алматы, 2005.